**ХУУЛИЙГ ХЭРЭГЖҮҮЛЭХЭД ГАРАХ ЗАРДЛЫН ТООЦОО ХИЙСЭН ТАЙЛАН**

**ТЕХНИКИЙН БОЛОН МЭРГЭЖЛИЙН БОЛОВСРОЛ, СУРГАЛТЫН ТУХАЙ ХУУЛИЙН ТӨСӨЛ**

**/ШИНЭЧИЛСЭН НАЙРУУЛГА/**

УЛААНБААТАР ХОТ

2022 ОН

**АГУУЛГА**

**Нэг.Ерөнхий мэдээлэл**

**Хоёр.Техникийн болон мэргэжлийн боловсрол, сургалтын тухай хуулийн төсөл /шинэчилсэн найруулга/ батлагдан гарснаар хуулийн этгээдэд үүсэх зардлын тооцоо:**

2.1.Хуулийн этгээдийн гүйцэтгэх үүргийг тогтоох;

2.2.Нэг бүрийн зарцуулах хугацааг тооцох;

2.3.Тоон үзүүлэлтийг тооцох;

2.4.Нийт зардлын дүнг тооцож гаргах;

2.5. Нэмэлт зардлыг тооцох.

2.6. Хуулийн этгээдэд үүсэх нийт зардал

2.7 Хувилбарыг нягталж, хялбарчлах боломжийг шалгах;

**Гурав. Техникийн болон мэргэжлийн боловсрол, сургалтын тухай хуулийн төсөл /шинэчилсэн найруулга/ батлагдан гарснаар иргэнд үүсэх зардлын тооцоо:**

3.1.Иргэний гүйцэтгэх үүргийг тогтоох;

3.2.Цаг хугацаа болон гарч болох зардлыг тооцох;

3.3.Тоон үзүүлэлтийг тооцох;

3.4.Нийт дүнг тооцож гаргах;

3.5 Иргэнд үүсэх нийт зардал

3.6.Хувилбарыг нягталж, хялбарчлах боломжийг шалгах

**Дөрөв.Техникийн болон мэргэжлийн боловсрол, сургалтын тухай хуулийн төсөл /шинэчилсэн найруулга/ батлагдан гарснаар төрийн байгууллагад үүсэх зардлын тооцоо:**

4.1.Засгийн газар болон тухайн асуудал эрхэлсэн төрийн захиргааны төв байгууллага болон бусад төрийн байгууллагад шинээр нэмэгдэж байгаа болон өргөжиж байгаа чиг үүргийг тогтоох;

4.2.Гарах зардлыг тооцох;

4.3.Зардлыг нэгтгэн тооцох;

**Тав. Дүгнэлт санал**

5.1 Хуулийн төсөл хэрэгжсэнээр хуулийн этгээд, иргэн, төсөвт үүсэх зардлын нэгтгэл

5.2 Дүгнэлт, санал

**ТЕХНИКИЙН БОЛОН МЭРГЭЖЛИЙН БОЛОВСРОЛ, СУРГАЛТЫН ТУХАЙ ХУУЛИЙН ТӨСӨЛ /ШИНЭЧИЛСЭН НАЙРУУЛГА/ ХЭРЭГЖҮҮЛЭХТЭЙ ХОЛБОГДОН**

**ГАРАХ ЗАРДЛЫН ТООЦООНЫ ТАЙЛАН**

**НЭГ.ЕРӨНХИЙ МЭДЭЭЛЭЛ**

  Хууль тогтоомжийн тухай хуулийн1 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно.” гэж заасны дагуу  хуулийн төсөл батлагдсанаар уг хуулийн үйлчлэх хүрээнд хамаарах хуулийн этгээд, иргэн, төрийн байгууллагын үйл ажиллагаанд үүсэх зардлыг Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “аргачлал” гэх/-ыг баримтлан зардлын тооцоог гаргав.

Техникийн болон мэргэжлийн боловсрол, сургалтын тухай хуулийн төсөл /шинэчилсэн найруулга/батлагдсанаар уг хуулийг хэрэгжүүлэх хуулийн этгээд, иргэн, төрийн байгууллагад үүсэх зардал, ачааллыг тооцож, үүнийг хялбарчлах, бууруулах талаар санал боловсруулахад  энэхүү тайлан чиглэгдэх болно.

Техникийн болон мэргэжлийн боловсрол, сургалтын тухай  /шинэчилсэн найруулга/хуулийн төсөл батлагдсанаар зардал үүсгэгч этгээд болох иргэн, хуулийн этгээд, төрийн байгууллагад тодорхой үүрэг бий болгосон, түүнийг хэрэгжүүлэхэд мөнгөн зардал бий болох зохицуулалтууд тус тус тусгагдсан байна.

Хуулийн төслөөс иргэн, хуулийн этгээдэд хүлээлгэж буй үүрэг, төрийн байгууллагын чиг үүргийг тодорхойлохдоо  мэргэжлийн боловсрол, сургалтын үйл ажиллагааны талаар 2009 онд батлагдан хүчин төгөлдөр үйлчилж байгаа мэргэжлийн боловсрол, сургалтын тухай хуулийн холбогдох зохицуулалт үйлчилж байгааг энд дурдах нь зүйтэй.

Хуулийн төслийн зардлыг тооцохдоо бодит статистик болон хугацааг шууд ашиглах боломжгүй тохиолдолд аргачлалын 2.5.2, 4.4.2 дахь заалтуудыг тус тус үндэслэн адил төстэй ажил, үйлчилгээ байгаа эсэхийг судалж, баримжаалан авах зэргээр хугацаа, тохиолдлын тоо зэргийг тогтооно.

Page Break

**ХОЁР. ХУУЛИЙН ТӨСӨЛ БАТЛАГДСАНААР ХУУЛИЙН ЭТГЭЭДЭД ҮҮСЭХ ЗАРДЛЫН ТООЦОО**

Энэ хэсэгт Мэргэжлийн боловсрол, сургалтын тухай хуулийн төсөлбатлагдсанаар хуулийн этгээдийн эрхлэх үйл ажиллагаатай холбоотой гүйцэтгэх үүргийн улмаас үүсэх зардлыг мөнгөн дүнгээр тооцоолон гаргана. Ийнхүү үүсэх зардлыг Засгийн газрын 2016 оны 59 дүгээр тогтоолын дөрөвдүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын 2 дугаар зүйлийн 2.1 дэх хэсэгт заасны дагуу дараахь үе шаттайгаар тооцоолно. Үүнд:

* хуулийн этгээдийн гүйцэтгэх үүргийг тогтоох
* нэг бүрийн зардлыг тооцох
* тоон үзүүлэлтийг тооцох
* нийт зардлын дүнг тооцож гаргах
* хялбарчлах боломжийг шалгах
* нэмэлт зардлыг тооцох

**2.1.Хуулийн этгээдийн гүйцэтгэх үүргийг тогтоох:**

Хуулийн төслийн хүрээнд хуулийн этгээдэд ямар үүргийг шинээр бий болгож байгааг тодорхойлж уг үүргийг гүйцэтгэхэд шаардлагатай баримт бичгийн агуулгыг тодорхойлсны үндсэн дээр зардлын тооцоог хийх болно.

Засгийн газрын 2019 оны 59 дүгээр тогтоолын 4 дүгээр хавсралтаар батлагдсан “ Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын 2.2-т “ Хуулийн этгээдийн хувьд  хууль тогтоомжид заасан үүргийг гүйцэтгэхтэй холбогдуулан гарах **мөнгөн зардлыг** тооцно.” гэж заасан. /Хуулийн төслийн хүрээнд “хуулийн этгээд” гэдэгт төрийн өмчийн мэргэжлийн сургалт, үйлдвэрлэлийн төв болон политехник коллежийг ойлгох болно./

  Хуулийн төслөөр төрийн өмчит мэргэжлийн сургалт, үйлдвэрлэлийн төв болон политехник коллежид зарим төрлийн шинэ үүрэг үүсч байгаа бөгөөд уг үүрэгтэй холбоотойгоор үүсэх зардлыг тооцоолох болно.

Хуулийн төсөлд туссанаар хуулийн этгээдэд дараахь үүрэг шинээр бий болгосныг хуулийн төслийн заалт бүрээр авав. Үүнд:

Хуулийн төслийн 7 дугаар зүйл. **Техникийн болон мэргэжлийн боловсрол, сургалтын байгууллагын үйл ажиллагаа, хэв шинж**

* 7.1 Техникийн болон мэргэжлийн боловсрол, сургалтын байгууллага нь политехник коллеж байна.
* 7.3 Техникийн болон мэргэжлийн боловсрол, сургалтын байгууллагын үйл ажиллагааг хөгжлийн бодлого, эдийн засгийн хөгжил, үйлдвэржилт, хүн амын төвлөрөл, бүсчилсэн хөгжлийг харгалзан мэргэжлийн чиглэлээр сургалт, үйлдвэрлэлийн үлгэр жишээ орчин бүхий жишиг цогцолбор, хотхон, чадамжийн төв байдлаар төрөлжүүлж болно.
* 7.8. Техникийн болон мэргэжлийн боловсрол, сургалтын байгууллага нь ялгаатай хэрэгцээтэй суралцагчийн суралцах, хөгжих үйлийг дэмжих ганцаарчилсан сургалт болон багш, суралцагч, эцэг эх, асран хамгаалагчдад зөвлөн туслах үйл ажиллагааг зохион байгуулах зориулалтын өрөө, танхимтай байна.

Хуулийн төслийн 9 дүгээр зүйл. **Техникийн болон мэргэжлийн боловсрол, сургалтын байгууллагын сургалтын орчин**

* 9.1. Техникийн болон мэргэжлийн боловсролын сургалтын байгууллага сургалтын орчны стандартын шаардлага хангахаас гадна туршилт-үйлдвэрлэлийн цех, багшийн хөгжлийн төв, номын сан, дотуур байр, суралцагчийн хөгжлийн төв болон мэдээллийн төвтэй байна

Хуулийн төслийн 15 дугаар зүйл. **Техникийн болон мэргэжлийн боловсролын сургалтын агуулга**

* 15.2 Агуулгыг мэргэшлийн үндэсний шаталсан бүтэц, ажил мэргэжлийн стандартад нийцсэн хөтөлбөрөөр хэрэгжүүлнэ.

Хуулийн төслийн 17 дугаар зүйл. **Техникийн болон мэргэжлийн боловсролын сургалтын зохион байгуулалт**

* 17.1.Техникийн болон мэргэжлийн боловсролын сургалтыг танхимын, зайн болон цахим, ажлын байран дахь, хосолсон, дагалдан, виртуал сургалт хэлбэрээр зохион байгуулна.

Хуулийн төслийн 20 дугаар зүйл. **Техникийн болон мэргэжлийн боловсролын сургалтын байгууллагын суралцагчийн эрх, үүрэг, нийгмийн баталгаа**

* 20.1.3.үйлдвэрлэл, үйлчилгээний байгууллагад үйлдвэрлэлийн дадлага хийхдээ Хөдөлмөрийн тухай хуулийн 63 дугаар зүйлд заасан нөхцөл боломжоор хангагдахаас гадна дагалдангийн орон тоонд ажилласан бол хөдөлмөрийн хөлс авах, хөнгөлөлт эдлэх.

Хуулийн төслийн 22 дугаар зүйл. **Түншлэгч аж ахуйн нэгж, байгууллагын эрх, үүрэг**

* 22.1.9. багш, инженер-техникийн ажилтны мэдлэг, чадварын түвшинг тэнцүү хөгжүүлэхэд чиглэсэн бодлоготой байх, багшийг үйлдвэрлэлийн шинэ техник технологи дээр дадлагажуулахад дэмжлэг үзүүлэх.
* 22.2.3.үйлдвэрлэлийн дадлагын ажлыг зохион байгуулах, мэргэшлийн ур чадвар эзэмшүүлэх үүрэг бүхий бэлтгэгдсэн дадлагажуулагч инженер-техникийн ажилтан ажиллуулах;
* 22.2.4.үйлдвэрлэлийн дадлагыг зохион байгуулахдаа дагалдан суралцах гурван талт гэрээ байгуулах бөгөөд гүйцэтгэсэн үүрэгт нь дүйцэхүйц цалин хөлсийг олгох

Хуулийн төслийн 23 дугаар зүйл. **Техникийн болон мэргэжлийн боловсролын сургалтын чанарын баталгаажуулалтын бүрэлдэхүүн, арга зам**

* 23.1.Иргэний мэргэшлийн ур чадвар, ажил олгогчийн шаардлагыг хангахад чиглэсэн сургалтын үр дүн, чанарыг тасралтгүй сайжруулах үндсэн хэрэгсэл нь техникийн болон мэргэжлийн боловсрол, сургалтын чанарын баталгаажуулалтын тогтолцоо байна.
* 23.2.Чанарын баталгаажуулалтыг дараах арга замаар хэрэгжүүлнэ:

23.2.1.дотоод чанарын баталгаажуулалт;

23.2.2.чанарын үнэлгээ;

23.2.3.магадлан итгэмжлэл;

* 23.6.техникийн болон мэргэжлийн боловсролын сургалтын байгууллага  нь өөрийн үнэлгээ, дотоод хяналт, хяналт шинжилгээ, аудит, үнэлгээний үйл ажиллагааг тогтмол хэрэгжүүлэх замаар дотоод чанарын баталгаажуулалтыг хийнэ.
* 23.7.хөндлөнгийн үнэлгээг Удирдах зөвлөл, эцэг эх, суралцагч, түншлэгч байгууллагын хүсэлтээр үндэсний эсхүл олон улсын хэмжээний мэргэжлийн байгууллага, мэргэжлийн холбоо, төлөөллийн бусад байгууллага болон шинжээчид олон улсад хүлээн зөвшөөрөгдсөн арга харгачлалын дагуу хийж болно.
* 23.8. техникийн болон мэргэжлийн боловсролын сургалтын байгууллага нь хөндлөнгийн чанарын үнэлгээний тайланд үндэслэж чанарын сайжруулалтын төлөвлөгөө боловсруулан, хэрэгжүүлнэ.
* 23.9. Техникийн болон мэргэжлийн боловсролын сургалтын байгууллага нь хөтөлбөрийн магадлан итгэмжлэлийг 5 жил тутам нийлгэнэ.
* 23.10. Шинэ хөтөлбөрөөр сургалт эрхлэхийн өмнө тухайн хөтөлбөрт урьдчилан магадлан итгэмжлэл хийлгэнэ.

**2.2.Нэг бүрийн зарцуулах хугацааг тооцох:**

Энэ шатанд өмнөх шатанд тодорхойлсон хуулийн этгээдийн хүлээж буй үүрэг, түүнийг гүйцэтгэхэд хуулийн этгээдээс зарцуулах хугацааг мөнгөн дүнгээр илэрхийлж гаргана. Ингэхдээ дараахь дарааллыг баримтална. Үүнд:

Ажлын хөлсийгтооцож гаргахдаа ажилтанд олгох сарын үндсэн цалинг ажиллах хугацаанд хувааж ажлын хөлсийг өдөр, цагаар гаргана. Засгийн газрын 2019 оны 472 дүгээр тогтоолын2 6 дугаар хавсралтаар батлагдсан мэргэжлийн боловсрол олгох сургуулийн төрийн үйлчилгээнийалбан тушаалын цалингийн доод жишгийг баримталлаа.

Манай тохиолдын тухайд дээрх дундаж албан хаагчийн цалинг тооцож авахын тулд ТҮМБ-5-5  дугаар шатлалаар тооцож авсан болно. Түүнчлэн ажиллах хугацааг тооцоолохдоо Хөдөлмөрийн тухай хуульд заасан хөдөлмөрийн цагийг үндэслэв.

Хүснэгт 1

|  |  |  |  |  |  |  |  |
| --- | --- | --- | --- | --- | --- | --- | --- |
| **Цалингийн сүлжээний шатлал** | **Албан тушаалын зэрэглэл** | | | | | | |
| **ТҮМБ-1** | **ТҮМБ-2** | **ТҮМБ-3** | **ТҮМБ-4** | **ТҮМБ-5** | **ТҮМБ-6** | **ТҮМБ-7** |
| 1 | 625966 | 674306 | 700895 | 784647 | 848856 | 905714 | 966767 |
| 2 | 630844 | 679674 | 706528 | 791127 | 855983 | 913347 | 975010 |
| 3 | 643238 | 693306 | 720845 | 807590 | 874094 | 932616 | 995822 |
| 4 | 674682 | 727894 | 757161 | 849353 | 899394 |  |  |
| 5 | 709760 | 766481 | 797676 | 895945 | 924695 |  |  |

Хүснэгт 2

|  |
| --- |
| **Ажлын хөлс = Үндсэн цалинг : ажиллах хугацаа** |
| 924695 : 22 өдөр : 8 цаг = 5253,95 төгрөг |

Дээрх үүргийг хэрэгжүүлэхэд нэг хуулийн этгээдэд үүсгэж байгаа зардлыг үйл ажиллагаа тус бүрт зарцуулж буй хугацааг ажлын хөлсөөр үржүүлэх замаар тооцоолох юм.  Өөрөөр хэлбэл манай тохиолдлын хувьд нэг цагийн ажлын хөлс 5254 төгрөг байхаар тооцоо гарсан болно.

**А. Техникийн болон мэргэжлийн боловсрол, сургалтын байгууллага нь политехник коллеж байх, цогцолбор, чадамжийн төв, төрөлжсөн байхтай холбоотой тооцоолол**

Техникийн болон мэргэжлийн боловсрол сургалтын байгууллага нь политехник коллеж байна гэсэн заалтын дагуу одоо байгаа төрийн өмчийн 18 МСҮТ-ийн 50 хувь буюу 9 МСҮТ-ийг политехник коллеж болгож түвшин ахиулна гэсэн эхний төсөөлөлд үндэслэн тооцно.

Политехник коллеж болгох болон цогцолбор, төрөлжсөн сургууль болгох үйл явцууд нь үнэлэх, дүгнэх, шалгуурын дагуу сургалтын орчин, хөтөлбөр, багшийг бэлтгэх үйл ажиллагаанууд гэх мэтээр багийн зохион байгуулалт, хүн хүч шаардана гэж үзсэн тул дараах байдлаар тооцов.

Үнэлгээний багийг 27 хүний бүрэлдэхүүнтэй, сургалтын байгууллагын багийг нэг байгууллагад 20 хүний бүрэлдэхүүнтэй байхаар урьдчилан тооцов.

Иймд нийт:

**ҮНЭЛГЭЭНИЙ БАГ/ТОО + СУРГАЛТЫН БАЙГУУЛЛАГА/ТОО = НИЙТ АЖИЛЛАХ ХҮНИЙ ТОО**

**27 + 180 = 207 хүн ажиллах**

Шалгуурын дагуу үнэлэх, дүгнэх, сургалтын орчин, хөтөлбөр, багшийг бэлтгэх үйл ажиллагаанууд нь хугацаа их шаардана гэж үзсэн тул Засгийн газрын 59 дүгээр тогтоолын дөрөвдүгээр хавсралтад заасан хугацааг харгалзан үзэхийн хамт зарцуулах хугацааг цагаар тооцов.

Хүснэгт 3

|  |  |  |  |
| --- | --- | --- | --- |
| **Гүйцэтгэх үүрэг** | **Үүргийн мэдээллийн агуулга** | **Стандарт үйл ажиллагаа** | **Зарцуулах хугацаа**  **цаг** |
| 7.1, 7.3, 7.8, 9.1, 15.2, 17.1 дүгээр заалтууд |  |  |  |
| Шалгуур үзүүлэлтэд нийцэх, орчин бүрдүүлэх, хөтөлбөрийг шинэчлэх, хүний нөөцийг сургах | Үнэлгээний багийг томилж, үнэлгээ хийлгэх | 16 |
| Политехник коллежийн шаардлагын дагуу сургалтын танхим, дадлагын газар, тоног төхөөрөмж, онлайн сургалтын орчин, хөтөлбөр бэлтгэх | 480 |
| политехник коллежийн шаардлагын дагуу багш нарыг бэлтгэх, хөгжүүлэх | 480 |
| Шалгуур үнэлгээнд орох | 16 |
|  |  |  | **992** |

**Б. Чанарын баталгаажуулалтын бүрэлдэхүүн, арга замтай холбоотой тооцоолол**

Чанарын баталгаажуулалттай холбоотой стандарт үйл ажиллагаа болон зарцуулах хугацааг тодорхойлохдоо Засгийн газрын 59 дүгээр тогтоолын дөрөвдүгээр хавсралтад заасан хугацааг харгалзан үзэхийн хамт бусад ижил төстэй ажил үйлчилгээг ердийн дундаж албан хаагч гүйцэтгэх хугацааг мөн үндэслэсэн болно.

Чанарын баталгаажуулалтын бүрэлдэхүүн, арга замтай холбоотой заалтуудад тусгасан чанарын дотоод баталгаажуулалтын арга замуудыг сургалтын байгууллагын өөрийн үйл ажиллагаа буюу ажилтнуудын үндсэн цалин авч буй үйл ажиллагаа гэж үзэх тул эдгээр заалтуудтой холбоотой тооцоолол гаргахгүй.

Харин чанарын хөндлөнгийн үнэлгээ буюу магадлан итгэмжлэлтэй холбоотой үүсэх хугацаа зарцуулалтыг дараах байдлаар тооцов.

Хүснэгт 4

|  |  |  |  |
| --- | --- | --- | --- |
| **Гүйцэтгэх үүрэг** | **Үүргийн мэдээллийн агуулга** | **Стандарт үйл ажиллагаа** | **Зарцуудах хугацаа**  **цаг** |
| 23 дугаар зүйлийг хэрэгжүүлэх | Өөрийн үнэлгээ хийлгэх үе | Өөрийн үнэлгээний багийг томилж, хураангуй тайлан бэлтгэх | 240 |
| Магадлан итгэмжлүүлэх хүсэлт гаргах | 2 |
| Гэрээ байгуулах | 2 |
| Өөрийн үнэлгээ хийсэн тайнагаа хүргүүлэх | 20 |
| Магадлан шинжлэх үе | Багийг сургууль дээр ажиллахад холбогдох мэдээллүүдийг гаргах өгөх | 240 |
| Шийдвэр гаргах үе | Магадлан итгэмжилсэн эсэх шийдвэрийг хүлээн авах | 2 |
|  |  |  | **506** |

**2.3.Тоон үзүүлэлтийг тогтоох:**

Энэ үзүүлэлтийг гаргахын тулд тохиолдлын тоо болон давтамжийг холбогдох статистик мэдээ ашиглан тодорхойлж гаргах бөгөөд тэдгээрийн үржвэрээр “тоон үзүүлэлт” нь илэрхийлэгдэх юм.

**ТОХИОЛДЛЫН ТОО х ДАВТАМЖ = ТООН ҮЗҮҮЛЭЛТ**

Энэ үе шатанд өмнөх үе шатуудад тогтоосон хуулийн төсөл батлагдан гарснаар шинээр бий болсон дээрх үүргийг хичнээн хуулийн этгээд, хэдий хугацаанд хэдэн удаа гүйцэтгэх вэ гэдгийг хөдөлмөрийн тухай хуульд заасан ажлын цагаар  тооцоолон гаргасан.

**А.** Тохиолдлын тооны хувьд одоо байгаа 18 МСҮТ-ийн 50%-ийг ПК-д шилжүүлнэ гэсэн урьдчилсан таамаглалын дүнд 9 байгууллага байна гэж үзсэн.

Давтамжийг политехник коллеж болгох үйл явц нэг удаа явагдана гэж үзсэн учир 1 гэж тооцов.

Ажиллах хүч ба хугацаа нь 2.2 бүлэгт тооцсоноор: ажиллах хүч 207, ажиллах хугацаа нь 992 цаг байна.

**Б.** Боловсрол, шинжлэх ухааны сайдын  2014 оны 2 дугаар сарын 01-ний өдрийн А/464 дүгээр тогтоолоор батлагдсан Боловсролын магадлан итгэмжлэх үйл ажиллагааны журмын 3.1.2-т тухайн сургууль нь шалгуурыг хангасан тухай шинжээчдийн дүгнэлт нотлогдсон бол 5 жилээр, шалгуурыг хэсэгчлэн хангасан тухай дүгнэлтийг нотолгоо 1-25 жилийн хугацаатайгаар магадлан итгэмжилнэ гэж заасан байна. Иймд  уг журамд зааснаар тухайн байгууллагын үзүүлэлтээс хамааран 1-5 жилийн хугацаатай байх тул давтамжийг энэ хугацааны дунджаар тооцоолж авах боломжтой байна.  1/3=0.33  гэж тооцооллоо.

Хүснэгт 5

|  |  |  |  |  |
| --- | --- | --- | --- | --- |
| **Тохиолдлын тоо** |  | **Давтамж** |  | **Тоон үзүүлэлт** |
| 83 | х | 0.33 | = | 27.3 |